ابن بسام بغدادی

ابو حسن علی بن محمد بن نصر بن منصور بن بسام بغدادی عبرتائی (230ھ/847ء – 302ھ/914ء) جو بسّامی کے لقب سے مشہور تھے، عباسی دورِ اوّل کے ایک کاتب ، ادیب اور شاعر تھے۔
 سیرت 
علی بن محمد بن نصر 230ھ میں پیدا ہوئے۔ ان کا تعلق عبرتا سے تھا، جو جنوبی عراق کا ایک تاریخی قصبہ ہے۔ وہ ایک مشہور اور خوش حال خاندان میں پیدا ہوئے۔ ان کے دادا نصر، دیوان خاتم، دیوان نفقات اور دیوان الازِمہ کے ذمہ دار تھے اور ان کے والد خوش حال، خوش لباس اور عمدہ مکان کے مالک تھے۔ ان کی والدہ، اُمامَہ، احمد بن حمدون ندیم کی بہن تھیں۔

ابن بسام اپنی والدین کے نافرمان تھے اور اشعار میں ان کی ہجو بھی کی۔ وہ بدزبان تھے اور کسی کو بھی اپنے طنز و ہجو سے محفوظ نہیں رکھتے تھے۔ ان کی زندگی کے آغاز اور مصر میں محکمۂ ڈاک (برید) کے سربراہ مقرر ہونے کے درمیانی عرصے کے بارے میں زیادہ معلومات نہیں ملتیں۔ غالباً وہ خلیفہ المعتضد کے قریبی تھے۔

جب قاسم بن عبید اللہ وزارت پر فائز ہوئے تو انھوں نے ابن بسام سے پرانی ہجو کا بدلہ لینے کا ارادہ کیا، لیکن المعتضد نے انھیں اس سے روک دیا۔ ابن بسام عیاش اور فضول خرچ تھے، شیعہ مسلک اختیار کیا اور اہلِ بیت کی مرثیہ گوئی کی۔ ابن بسام بغدادی 70 سال کی عمر میں صفر 302ھ میں وفات پا گئے۔ بعض روایات کے مطابق ان کی وفات 303ھ میں ہوئی اور کچھ کے مطابق 315ھ کے بعد۔عمر فروخ، تاريخ الأدب العربي: الأعصر العباسيَّة. دار العلم للملايين - بيروت. الطبعة الرابعة - 1981، ص. 386-388عفيف عبد الرحمن، مُعجم الشعراء العباسيين. جروس برس - طرابلس. دار صادر - بيروت. الطبعة الأولى - 2000، ص. 71
 تصانیف 
ان سے منسوب درج ذیل تصانیف ہیں:عفيف عبد الرحمن، ص. 71
ان کا دیوان، جو سو ورق پر مشتمل تھا۔
 دیوان الرسائل
 اخبار عمرو بن أبي ربيعة
 اخبار الاحوص
 متناقضات الشعراء
 کتاب المعاقرين

 حوالہ جات 

زمرہ:915ء کی وفیات
زمرہ:914ء کی وفیات
زمرہ:847ء کی پیدائشیں
زمرہ:230ھ کی پیدائشیں
زمرہ:نویں صدی کے عرب مصنفین
زمرہ:عہد عباسی کے شعرا
زمرہ:302ھ کی وفیات